गुड़गांव | महिला श्री खाटू श्याम प्रचार मंडल गुड़गांव द्वारा 30वां वार्षिक श्री श्याम बसंत महोत्सव 2018 मनाया जा रहा है। तीन दिवसीय इस महोत्सव के लिए सोहना चौक पुराना सिद्धेश्वर मंदिर के पास स्थित जेल कॉम्प्लेक्स ग्राउंड में भव्य दरबार सजाया गया है। इस महोत्सव के पहले दिन शुक्रवार को शाम 4 बजे शहर में भव्य शोभा व कलश यात्रा निकाली गई, जिसमें श्री श्याम बाबा का भव्य रथ, आकर्षक झांकियां, कई बैंड व 351 महिलाएं कलश यात्रा में शामिल रही। यात्रा सिद्धेश्वर मंदिर से प्रारंभ होकर भूतेश्वर मंदिर, बड़ा बाजार, सोहना चौक, सदर बाजार, अग्रसेन चौक, अपना बाजार व गुड़गांव रोड होते हुए वापस मंदिर पहुंची। यात्रा में जगह-जगह श्याम भक्तों ने रथ पर विराजमान श्री श्याम प्रभु की पूजा अर्चना की। यात्रा में मंडल के संरक्षक व प्रदेश के पूर्व मंत्री सीताराम सिंगला, प्रधान राजकुमार कौशिक, धर्मशाला समिति के प्रधान नागरमल गुप्ता, राम किशन गुप्ता, रामअवतार गर्ग, विष्णु मंगला, रोशन लाल सैनी, मंडल के सभी पूर्व प्रधान व सलाहकार मंडल के सभी सदस्य, पदाधिकारी व कार्यकारी सदस्य शामिल रहें।